วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล ประจำวันที่ 25 ม.ค.60
25 ม.ค. 2560

วิเคราะห์ตลาดภาคบ่าย – บล.เอเอสแอล
 
วิเคราะห์ตลาดภาคบ่าย
 
ภาครวมตลาดภาคเช้า
SET Index ปิดภาคเช้า 1,583.73 จุด (+4.91 จุด,+0.31%) กรอบ 1,587-1,580 จุด มูลค่าการซื้อขาย 30,003 ลบ. เรียงลำดับมูลค่าการซื้อขายรายกลุ่มBANK ENERG CONMAT ICT COMM TRANS PROP PETRO ตามลำดับ. ตลาดภูมิภาค [Hang Seng +0.09%][KOSPI +0.07%][Nikkei225 +1.32%][ChinaA50 +0.04%]

 [ติดตาม]

– สต็อกน้ำมันรายสัปดาห์จากสำนักงานสารสนเทศด้านพลังงานสหรัฐ (EIA) 22.30น.
 
สศค.เล็งปรับเพิ่มคาดการณ์ GDP ปี 60 จาก 3.4% หลังได้งบกลางฯช่วยขับเคลื่อนศก.-นโยบาย”ทรัมป์”หนุนระยะสั้น
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) กล่าวว่า กระทรวงการคลังเตรียมปรับประมาณการตัวเลขเศรษฐกิจไทยในปี 60 ในวันที่ 30 ม.ค.นี้ จากเดิมคาดการณ์เศรษฐกิจไทยขยายตัวได้ 3.4% เนื่องจากในปัจจุบันมีเหตุการณ์หลายอย่างที่เปลี่ยนแปลงไป โดยเฉพาะเรื่องงบประมาณรายจ่ายเพิ่มเติมประจำปีงบประมาณ 2560 วงเงิน 1.9 แสนล้านบาทที่เพิ่งผ่านความเห็นชอบจากที่ประชุมคณะรัฐมนตรี (ครม.) เมือสัปดาห์ก่อน ในส่วนนี้เป็นเงินลงทุนประมาณ 1.6 แสนล้านบาท ซึ่งไม่ได้รวมในคาดการณ์เดิม ทำให้มีความเป็นไปได้ที่จะมาช่วยสนับสนุนการเติบโตของ GDP ในปีนี้ให้เพิ่มสูงขึ้น เบื้องต้นมีการคาดการณ์ว่าจะมีการเบิกจ่ายเงินลงทุน 1.6 แสนล้านบาทประมาณ 65-70% (Source : IQ สำนักข่าวอินโฟเควสท์)
 
IMPACT (+) SCC BBL KBANK U KTB SCB ADVANC MINT CPF BAY MTLS TOP AOT DELTA BEC MAKRO LH 
IMPACT (-) PTT CPALL DTAC IRPC BJC PTG IVL PTTEP KCE MONO STEC AAV CENTEL PSL DIF ROBINS S 
 
แนวโน้มตลาดและหุ้นเทคนิคที่น่าสนใจ
          
SET Index ปิดภาคเช้า 1,583.73 จุด
แนวต้านหลัก 1,590 จุด
SET index มีสัญญาณบวกต่อเนื่องหลังการปรับตัวเหนือ SMA ระยะสั้น แนวโน้มเน้นซื้อเก็งกำไรระยะสั้น แนวต้านหลัก 1,590 จุด โดยมีแนวต้านระยะสั้นควรเหนือ 1,580 จุด แนวรับหลัก 1,560 และ 1,575 จุดตามลำดับ 
 
CPI (ราคาปิดภาคเช้า 2.66 บาท) 
ปรับตัวเหนือ Uptrend ต่อเนื่อง
CPI ระยะสั้นมีปริมาณการซื้อขายเข้ามาช่วงเช้าพร้อมยืนเหนือแนวรับ Uptrend ต่อเนื่องที่ระดับ 2.60-2.64 บาทเป็นสัญญาณบวก แนวโน้ม Momentum จาก RSI สนับสนุน แนวต้าน 2.76 และ 2.90 บาทตามลำดับ ตัดขาดทุนหากหลุด 2.50 บาทลงมา 
 
SCB (ราคาปิดภาคเช้า 152.00 บาท) 
ยืนแนวรับหลัก 150 บาท
SCB ระยะกลางสามารถยืนแนวรับหลัก 150 บาทขึ้นมาได้เป็นสัญญาณเชิงบวกต่อเนื่อง แนวโน้มมี Gap ระยะสั้น พร้อมด้วยสัญญาณ STO มีแนวโน้มเป็นบวก แนวต้าน 154 และ 158 บาทตามลำดับ ตัดขาดทุนหากหลุด 148 บาทลงมา